**MNENJE ŽUPANA K PREDLOGU SPREMEMBE CEN RAVNANJA Z ODPADKI V OBČINI ŽIROVNICA**

Uredba o metodologiji za oblikovanje cen storitev obveznih občinskih gospodarskih javnih služb varstva okolja predpisuje da mora izvajalec GJS najmanj enkrat letno pripraviti elaborat o oblikovanju cene za posamezno obračunsko obdobje in ga predložiti občini. Tak elaborat je tudi podlaga za odločanje o spremembi cen GJS.

Za področje gospodarske javne službe ravnanja s komunalnimi odpadki je predpisano oblikovanje predračunske cene za naslednje štiri storitve znotraj javne službe, ki so tudi ločeno prikazane na računih, ki jih dobijo komitenti:

* zbiranje komunalnih odpadkov ( cena javne infrastrukture, cena storitve)
* zbiranje bioloških odpadkov (cena javne infrastrukture, cena storitve)
* obdelava komunalnih odpadkov (cena javne infrastrukture, cena storitve)
* odlaganje komunalnih odpadkov (cena javne infrastrukture, cena storitve)

Od navedenih storitev je izbirna (neobvezna) storitev le zbiranje bioloških odpadkov, ostale storitve so za občane obvezne.

Veljavno ceno zbiranja komunalnih odpadkov je Občinski svet Občine Žirovnica potrdil na svoji 2. seji dne 6.4.2023, velja od 1.5.2023 in znaša

* storitev zbiranja komunalnih odpadkov: 154,80 EUR/tono
* strošek javne infrastrukture (zbiranje komunalnih odpadkov): 5,9 EUR/tono

Skupaj torej veljavna cena zbiranja komunalnih odpadkov znaša 160,70 EUR/tono zbranih komunalnih odpadkov. Vse cene so brez DDV. Pri mesečnem obračunu se trenutno upošteva, da 1 oseba povzroči 44 kg zbranih odpadkov na mesec.

Na isti seji je bila potrjena tudi veljavna cena storitve zbiranja bioloških odpadkov, v višini 352,60 EUR/tono zbranih kuhinjskih odpadkov.

Veljavno ceno obdelave komunalnih odpadkov je Občinski svet Občine Žirovnica potrdil na svoji 2. seji dne 6.4.2023, velja od 1.5.2023 znaša

* storitev obdelave komunalnih odpadkov: 191,00 EUR/tono

Pri mesečnem obračunu se trenutno upošteva, da 1 oseba povzroči 5 kg odpadkov za obdelavo na mesec.

Veljavno ceno odlaganja komunalnih odpadkov je Občinski svet Občine Žirovnica potrdil na svoji 2. seji dne 6.4.2023, velja od 1.5.2023 in znaša

* storitev odlaganja komunalnih odpadkov: 29,80 EUR/tono
* strošek javne infrastrukture (odlaganje komunalnih odpadkov): 71,10 EUR/tono

Skupaj torej veljavna cena odlaganja komunalnih odpadkov znaša 101,50 EUR/tono odloženih komunalnih odpadkov. Vse cene so brez DDV. Pri mesečnem obračunu se trenutno upošteva, da 1 oseba povzroči 5 kg odloženih odpadkov na mesec.

Na podlagi predloženega Elaborata o oblikovanju cene izvajanja storitve javne službe zbiranja in odlaganja komunalnih odpadkov za leto 2024 - rebalans (Jeko d.o.o., z dne 1.12.2023, v nadaljevanju: elaborat) in na njegovi osnovi predloga sprememb cen ravnanja z odpadki, ki ga je predložil izvajalec gospodarske javne službe, se s 1.5.2024 predlagajo naslednje cene ravnanja z odpadki (vse cene so brez DDV).

Cena zbiranja komunalnih odpadkov:

* storitev zbiranja komunalnih odpadkov: 156,10 EUR/tono
* strošek javne infrastrukture (zbiranje komunalnih odpadkov): 8,2 EUR/tono

Skupna predlagana cena zbiranja komunalnih odpadkov znaša 164,30 EUR/tono zbranih komunalnih odpadkov, kar pomeni 2,2% povišanje skupne cene.

Izvajalec GJS tudi predlaga novo, nižjo ceno zbiranja kuhinjskih odpadkov in sicer v višini 340,40 EUR/tono zbranih odpadkov, kar predstavlja 3,4% znižanje cene.

Sprememb cen obdelave komunalnih odpadkov izvajalec javne službe ne predlaga, tako da ostane nespremenjena in sicer:

Cena obdelave komunalnih odpadkov :

* storitev obdelave komunalnih odpadkov: 191,00 EUR/tono

Cena odlaganja komunalnih odpadkov:

* storitev odlaganja komunalnih odpadkov: 70,80 EUR/tono
* strošek javne infrastrukture (odlaganje komunalnih odpadkov): 30,40 EUR/tono

Skupna predlagana cena odlaganja komunalnih odpadkov znaša 101,20 EUR/tono zbranih komunalnih odpadkov, kar predstavlja 0,30% znižanje cene.

Razlogi za povišanje cen zbiranja komunalnih odpadkov so višji stroški materiala in storitev ter višji stroški dela.

Predlagano povišanje cen je sicer nižje od 10%, ko bi občina po uredbi morala pričeti s potrjevanjem novih cen. Na podlagi razprave na seji občinskega sveta v letu 2023, ko so se zadnjič potrjevale nove cene komunalnih storitev in je bil skok le-teh višji od 10%, predlagamo da se nove cene potrjujejo že ob nižjem povišanju, posledično to pomeni sprotno usklajevanje cen, kar bi bilo po mnenju svetnikov bolj prijazno do občanov. Vpliv povišanja na položnici je razviden iz priloženega gradiva.

Vpliv povišanja na položnici je razviden iz priloženega gradiva.

V skladu z navedenim in na podlagi 25. člena Poslovnika občinskega sveta (Ur. list RS, št. 23/99 19/13-UPB1 in 50/14), občinskemu svetu predlagam, da potrdi predlagane cene ravnanja z odpadki, ki jih je predložil Jeko d.o.o..

Datum: 7.3.2024

Številka: 354-0044/2022- 9

Pripravila:

Petra Žvan, univ.dipl.ekon.

**Leopold Pogačar**

**ŽUPAN**

Priloga: Predlog za spremembo cen ravnanja z odpadki